Publication: Magyar Közlöny
Issue: MK-2011-101 (Year: 2011, Number: 101)
Era: contemporary
Section: jogairól szóló 1956. évi Egyezményhez történt csatlakozás kihirdetésérõl szóló 56/1994. (IV. 16.) Korm. rendelettel
Paragraph Index: 29

(3) NATO-tagállam, valamint az Európai Unió tagállama állami légijármûvének az állami repülések céljára szolgáló repülõtéren tervezett leszállásához nem szükséges az (1) bekezdés alapján hozzájárulás kérése, elégséges a nemzetközi elõírásoknak megfelelõ repülési terv, valamint a repülés napját megelõzõen legalább öt nappal az MH ÖHP-hez benyújtott repülõtér használati engedély benyújtása. 3/B. § (1) Az ENSZ Biztonsági Tanácsa határozatának végrehajtását vagy egyéb, a nemzetközi béke és biztonság helyreállítása, valamint válságkezelés érdekében tett nemzetközi kötelezettségvállalást teljesítõ állami légijármûvel történõ repülésre vonatkozó engedélyezést, valamint az állami repülések céljára szolgáló repülõtér igénybevételére vonatkozó engedélyezést úgy kell lefolytatni, hogy az ENSZ Biztonsági Tanácsa határozata vagy az egyéb nemzetközi kötelezettségvállalás teljesíthetõ legyen.

Source: https://magyarkozlony.hu/hivatalos-lapok/955c414913f246d60fca95b48c439b213e504764/dokumentumok/d52d1b985294f1a06072b59a17523c82413df1d4/letoltes